stanford-oval/wikipedia huggingface dataset:
Luettelo äärimmäisen uhanalaisista sammakkoeläimistä
Sammakot > Amfiseeliset

| Laji | Levinneisyysalue | Kanta | Uhat | Lähde |
| --- | --- | --- | --- | --- |
| Archeynsammakko (Leiopelma archeyi) | Uusi-Seelanti | 5 000–20 000 | Rotat, sienitaudit, elinympäristön häviäminen |  |
Sammakot > Lalagobatrachia > Costata

| Laji | Levinneisyysalue | Kanta | Uhat | Lähde |
| --- | --- | --- | --- | --- |
| Israelinlevykielisammakko (Latonia nigriventer) | Israel | Ei arvioitu | Elinympäristön häviäminen soiden kuivaamisen vuoksi |  |
Sammakot > Lalagobatrachia > Pipanura > Acosmanura

Anomoseeliset
| Laji | Levinneisyysalue | Kanta | Uhat | Lähde |
| --- | --- | --- | --- | --- |
| Leptobrachella bidoupensis | Vietnam | Ei arvioitu | Elinympäristön häviäminen |  |
| Leptobrachella botsfordi | Vietnam | Ei arvioitu | Elinympäristön häviäminen |  |
| Leptobrachella kecil | Malesia | Ei arvioitu | Elinympäristön häviäminen |  |
| Leptobrachella palmata | Malesia | Ei arvioitu | Elinympäristön häviäminen |  |
| Leptobrachium kantonishikawai | Malesia | Ei arvioitu | Elinympäristön häviäminen |  |
| Megophrys damrei | Kambodža | Ei arvioitu | Elinympäristön häviäminen |  |
| Megophrys sangzhiensis | Kiina | Ei arvioitu | Elinympäristön saastuminen ja turismi |  |
| Oreolalax liangbeiensis | Kiina | Alle 100 | Elinympäristön häviäminen |  |
| Scutiger maculatus | Kiina | Mahdollisesti hävinnyt | Elinympäristön häviäminen |  |

Neobatrachia
Sammakot > Lalagobatrachia > Pipanura > Xenoanura

| Laji | Levinneisyysalue | Kanta | Uhat | Lähde |
| --- | --- | --- | --- | --- |
| Xenopus leduensis | Kongon demokraattinen tasavalta | Ei arvioitu | Elinympäristön häviäminen |  |
| Xenopus longipes | Kamerun | Ei arvioitu | Vieraslajit, elinympäristön häviäminen ja saastuminen |  |

Aksolotli
Kiinanjättisalamanteri
Bolitoglossa cataguana
Calotriton arnoldi
Chiropterotriton lavae
Dendrotrition rabbi
Neurergus microspilotus
Oedipina gephyra
Archeynsammakko
Israelinlevykielisammakko
Agalychnis lemur
Alsodes pehuenche
Anodonthyla theoi
Atelognathus patagonicus
Atelopus arsyecue
Boophis ankarafensis
Callulina dawida
Craugastor pozo
Ecnomiohyla rabborum
Eleutherodactylus albipes
Ericabatrachus baleensis
Guibemantis punctatus
Hyperolius davenporti
Indirana phrynoderma
Isthmohyla rivularis
Leptodactylus fallax
Leptophryne cruentata
Lithobates sevosus
Mantidactylus pauliani
Mertensophryne usambarae
Micrixalus kottigeharensis
Microbatrachella capensis
Nimbaphrynoides occidentalis
Noblella madreselva
Nothophryne unilurio
Nyctibatrachus dattatreyaensis
Nymphargus anomalus
Harlekiininuolimyrkkysammakko
Philoria frosti
Phrynobatrachus jimzimkusi
Phrynopus juninensis
Platymantis insulata
Pseudophilautus amboli
Corroboreenkonna
Raorchestes chalazodes
Rhacophorus pseudomalabaricus
Sclerophrys perreti
Taudactylus eungellensis
Telmatobius ventriflavum
Xanthophryne tigerina
Xenopus longipes
Young Noble

| Rufus Cooper |
| --- | --- |

Henkilötiedot
Syntynyt: 21. maaliskuuta 1978 
Ammatti:  Muusikko
Muusikko
Taiteilijanimi:  Young Noble
Laulukielet:  Englanti
Aktiivisena:  1996-nykyhetki
Tyylilajit:  Rap
Yhtyeet:  Tha Outlawz
Levy-yhtiöt:  1Nation, Outlawz, Affluent, Real Talk, Cashville
  [ Muokkaa Wikidatassa ] [ ohje ]  
Rufus Cooper III (s. 21. maaliskuuta 1978, tunnetaan myös nimellä Young Noble) on yhdysvaltalainen rap-artisti. Hän kuuluu Tupac Shakurin perustamaan Tha Outlawz -rap-yhtyeeseen.
Young Noblen ensiesiintyminen oli Shakurin albumilla The Don Killuminati: The 7 Day Theory, kappaleissa "Hail Mary", "Life of an Outlaw", "White Man'z World" ja "Just Like Daddy".
Diskografia > Sooloalbumit

2002: Noble Justice
2010: Noble Justice: The Lost Songs
2012: Son Of God
2016: Powerful
2019: 3rd Eye View
Diskografia > Albumit joissa mukana

2002: Street Warz (JT the Bigga Figgan kanssa)
2006: Thug Brothers (Layzie Bonen kanssa)
2006: Against All Oddz (E.D.I. Meanin kanssa)
2006: Soldier 2 Soldier (stic.manin kanssa)
2007: Thug in Thug Out (Hussein Fatalin kanssa)
2008: All Eyez on Us (Lil' Flipin kanssa)
Aiheesta muualla

OfficialOutlawz.com (Arkistoitu – Internet Archive)
Janos Honkonen

Janos Honkonen (s. 1975)  on suomalainen kirjailija, näyttelijä, muusikko ja tekijänoikeusaktivisti. Koulutukseltaan hän on humanistisen kandidaatti ja kielitieteilijä. Ammatiltaan Honkonen on toimittaja ja tiedottaja. Hän näytteli Star Wreck: In the Pirkinning -elokuvassa Sergei Fukovia ja Festerbesteriä.
Janos Honkonen soittaa thereminiä mm. Älymystö-indieyhtyessä, sekä on vieraillut Enochian Crescent -yhtyeen NEF.VI.LIM -levyllä.
Tekijänoikeusaktivismi

Janos Honkosen MBnet-sivuston Net.nyt-blogissa julkaisema "Kansalaisaktivismia tekijänoikeusmunausta vastaan" -kirjoitus käynnisti Lex Karpela -tekijänoikeusmuutosta vastustavan sähköpostikampanjan, jonka silloinen kulttuuriministeri Tanja Karpela leimasi keskusjohtoiseksi masinoiduksi kampanjaksi.
Honkonen on ottanut kantaa tekijänoikeuskysymyksiin Iron Sky -elokuvan työryhmän osana, Älymystö -yhtyeen jäsenenä sekä kirjailijana. Hän julkaisee esikoisromaaninsa Kaiken yllä etana Creative Commons -lisenssillä .
Teokset > Tietokirjat

Timo Vuorensola, Tero Kaukomaa, Samuli Torssonen, Jarmo Puskala, Pekka Ollula & Janos Honkonen.: Näin tehtiin Iron Sky – eli kuinka lakkasin olemasta huolissani ja opin rakastamaan internetiä.  Helsinki:  Docendo, 2012.  ISBN 978-951-0-38893-8
Hyvinvoinnin muotoilu.  Helsinki:  Aalto Arts Books, 2013.  ISBN 978-952-60-5023-2
Teokset > Romaanit

Kaiken yllä etana.  Tampere:  Osuuskumma-kustannus, 2013.  ISBN 978-952-6642-14-7
Teokset > Antologiat

Out of Place, Out of Time: An Odd Collection of Short Stories.  Life After Death Publications, 2011.  ASIN B006V2Y51G
Teokset > Pelit

The Rocket Man From The Sea
Teokset > Elokuvat

| Vuosi | Elokuva | Rooli |
| --- | --- | --- |
| 2005 | Star Wreck: In The Pirkinning | Sergei Fukov / Festerbester |
Palkinnot

Campaign for Real Fear
Spring Thing 2012
Atorox-palkinto 2019
Aiheesta muualla

Janos Honkonen Internet Movie Databasessa. (englanniksi)
Janos Honkonen Goodreads-sivustolla
Anti Marguste

Anti Marguste [anjtti markuste] (5. elokuuta 1931 Are – 12. tammikuuta 2016) oli virolainen säveltäjä.
Marguste valmistui Tallinnan polyteknillisen instituutin ekonomian tiedekunnasta 1953 ja Tallinnan konservatoriosta 1960. Hänen opettajiaan olivat Mart Saar ja Anatoli Garšnek. Hän opetti itse vuodesta 1962 musiikin teoriaa Tallinnan Georg Ots -musiikkikoulussa.
Margusten tunnetuimpien teosten joukkoon lukeutuvat kuusi sinfoniaa (1960–1981) ja Virolainen rapsodia (1974) sekä urkuteokset Oreloits (1984), Oreleelo (1984) ja Orelend (1987). Hänen kuoromusiikissaan suuri osa sanoituksista juonsi juurensa virolaiseen kansanperinteeseen.
Ester Mägi

Ester Mägi (10. tammikuuta 1922 Tallinna – 14. toukokuuta 2021) oli virolainen taidemusiikin säveltäjä.
Mäen varhaistuotanto on tyylillisesti lähellä myöhäisromantiikkaa. Hän sai myöhemmin vaikutteita virolaisesta kansanmusiikista ja modernismista.
Mägi valmistui Tallinnan valtionkonservatoriosta 1952 ja täydensi opintojaan Moskovan konservatoriossa. Hän toimi opettajana Tallinnan konservatoriossa vuodet 1954–1984, ja konservatorio, nykyinen Viron musiikki- ja teatteriakatemia, myönsi hänelle kunniatohtorin arvon vuonna 1999.
Ester Mäelle myönnettiin kotimaassaan lukuisia palkintoja. Hänen teoksiaan esitettiin useissa valtioissa, mukaan lukien Suomessa, ja niihin kuuluu muun muassa kamarimusiikkia, kuoroteoksia sekä sinfonia.
Teoksia

Kalevipoja teekond Soome (kantaatti, 1954)
jousikvartetto nro 1 (1964)
jousikvartetto nro 2 Eleegiad (1965)
sinfonia (1968)
Variatsioonid pianolle, klarinetille ja orkesterille (1972)
Merelinnalle (kantaatti, 1977)
Mõtisklused (sarja sekakuorolle, 1978)
konsertto uruille ja cembalolle (1980)
Bukoolika (orkesteriteos, 1983)
Lauluema (sarja sekakuorolle, 1983)
Vanalinn (kamarimusiikkiteos, 1987)
Lapimaa joiud (pianoteos, 1987)
Eeva Hartemaa

Eeva Hartemaa
Eeva Hartemaa (s. 1984 Raisio) on suomalainen sopraano, joka voitti Lappeenrannan valtakunnallisten laulukilpailujen naisten sarjan vuonna 2013.
Hartemaa on opiskellut laulua vuodesta 1999 lähtien Suomen lisäksi muun muassa Englannissa, Virossa Viron musiikki- ja teatteriakatemiassa opettajanaan Anu Kaal ja Sveitsissä Conservatorio della Svizzera Italianassa opettajanaan Luisa Castellani.
Vuonna 2011 Kangasniemen laulukilpailussa Hartemaa voitti jaetun ykkössijan.
Hartemaa asui vuoden 2015 loppuun Turussa ja Sveitsissä.lähde?
Hartemaa tunnetaan monipuolisena musiikin tekijänä.
Aiheesta muualla

Tuhlaajapoika Lappeenrannassa  Tarkkaamo/Kari Lempiäinen 4.1.2015
Eeva Hartemaa tuo Tuhlaajapojan kotikulmilleen/Puffi Turun Sanomat/Mattias Mattila 24.10.2014
Debussyn Tuhlaajapoika -kantaatin komea konserttiversio/Arvio Uutis-Jousi/Anu Piironen 16.10.2014
Konsertti- ja ohjelmatoimisto Festium Oy / Tuhlaajapoika (Arkistoitu – Internet Archive)
Porin Don Pasqualessa on eroottista vipinää/Arvio (Arkistoitu – Internet Archive) Satakunnan Kansa/Kaija Huida  6.10.2013
Eeva Hartemaa debytoi Porin Oopperassa Norinan roolissa. Yle/Karri Laihonen & Kati Rantala 1.10.2013
Suomen Kansallisoopperassa Eeva Hartemaa debytoi kreivittärenä. Yle/Ulla Malminen 7.3.2013
Spam (Monty Python)

"Spam" on brittiläisen Monty Python -sarjan sketsi joka esitettiin ensimmäistä kertaa vuonna 1970 (sarja 2, jakso 12, "Spam"). Sketsin kirjoittivat Terry Jones ja Michael Palin. Sketsissä kaksi asiakasta lasketaan vaijereiden varassa kahvilaan, jossa he yrittävät tilata aamiaista ruokalistalta joka sisältää Spam-nimistä lihasäilykettä melkein joka annoksessa, toisen asiakkaan pettymykseksi. Kun tarjoilijatar luettelee Spam-täytteistä ruokalistaa, ryhmä viikinkejä peittää kaiken keskustelun alleen laulamalla "Spam, Spam, Spam, Spam... Lovely Spam! Wonderful Spam!"
Spamin suuri määrä viittaa todennäköisesti sen ja muiden lihasäilykkeiden keskeisyyteen Yhdistyneessä kuningaskunnassa toisen maailmansodan jälkeen (jolloin maassa oli käynnissä säännöstely) kun maa yritti jälleenrakentaa maataloutensa. Säilykkeiden sodanaikaisen suuren määrän britit olivat jo kyllästyneet niihin.
Televisiossa esitetyssä sketsissä ja sen jälkeisissä esityksissä Terry Jones esittää tarjoilijatarta, Eric Idle herra Bunia ja Graham Chapman rouva Bunia, joka ei pidä Spamista. Alkuperäisessä sketsissä esiintyi myös John Cleese unkarilaisena asiakkaana ja Palin historioitsijana, mutta tämä kohta jätettiin pois sketsin audioversiosta ryhmän toisella albumilla Another Monty Python Record (1971). Vuotta myöhemmin tämä versio julkaistiin Pythonien ensimmäisellä singlellä.
Roskapostin televiestinnässä nimittäminen spam:iksi juontuu tästä sketsistä.
Juoni

Kolme ja puoli minuuttia kestävä sketsi sijoittuu kuvitteelliseen Green Midget Cafe -kahvilaan Bromleyssä. Ruokalistaa, jossa melkein joka annos sisältää Spamia, luettelevan tarjoilijattaren ja rouva Bunin, joka ei pidä Spamista, välille syntyy riitaa. Rouva Bun pyytää annosta jossa ei ole Spamia, mikä saa hänen Spamia rakastavan miehensä hämmästymään. Tarjoilijatar vastaa tähän pyyntöön loukkaantuneena. Herra Bun tarjoutuu ottamaan vaimonsa Spamin, ja pyytää annoksen joka sisältää paljon Spamia ja paistettuja papuja. Tarjoilijatar vastaa tähän että papuja ei juuri nyt ole, ja kun herra Bun pyytää niiden sijaan lisää Spamia, tarjoilijatar alkaa lukea annoksen uutta nimeä.
Useassa kohdassa ryhmä viikinkejä keskeyttää keskustelun ravintolassa laulaen kovaäänisesti Spamista. Tästä hermostunut tarjoilijatar käskee heitä olemaan hiljaa, mutta he alkavatkin laulaa yhä kovempaa. Unkarilainen turisti tulee tiskille, yrittäen tilata ruokaa perustuen täysin väärin tehtyyn unkari-englanti -sanakirjaan.  Poliisi vie hänet pois ravintolasta.
Sketsi vaihtuu yhtäkkiä näyttämään historioitsijan televisiostudiossa puhumassa ravintolassa olleiden viikinkien alkuperästä. Jatkaessaan puhettaan hän alkaa mainita sanaa "Spam" yhä useammin, ja studion tausta nostetaan pois paljastaen sen takana olevan ravintolan. Historioitsija yhtyy viikinkien lauluun, ja herra ja rouva Bun nostetaan vaijereiden avulla pois paikalta laulun jatkuessa. Alkuperäisessä televisioesityksessä lopputekstit (joissa myös näkyy sana "Spam" monessa paikassa) alkavat näkyä samalla kun laulu vielä kuuluu taustalla.
Tuotanto

Sketsi esitettiin ensimmäistä kertaa 15. joulukuuta 1970 Monty Pythonin lentävän sirkuksen 25. jakson viimeisenä sketsinä, ja jakson lopputekstejä muutettiin niin että jokaisella esiintyjällä on nimessään joko "Spam" tai joku muu ruoan ainesosa. Sketsistä tuli todella suosittu, ja se äänestettiin viidenneksi parhaaksi Monty Python -sketsiksi. Sketsissä mainitaan sana "Spam" ainakin 132 kertaa. Viikinkien Spam-laulu parodioi Samuel Coleridge-Taylorin kappaletta "The Viking Song".
Sketsi esiintyy myös monella Monty Python -videolla kuten Parrot Sketch Not Included - 20 Years of Monty Python. Laulun nuotit esitetään kirjassa Monty Python's Big Red Book. Sketsin DVD-versio sisältää tarkoituksellisen kirjoitusvirheen. Kun unkarilainen asiakas yrittää tilata ruokaa, hän sanoo "My lower intestine is full of Spam, Egg, Spam, Bacon, Spam, Tomatoes, Spam" ("Alempi suolistoni on täynnä Spamia, munaa, Spamia, pekonia, Spamia, tomaatteja, Spamia"). Tekstityksessä kuitenkin lukee "Your intestine is full of Sperm" ("Suolistosi on täynnä spermaa"). Tämä on viittaus saman jakson aiempaan sketsiin.
Sketsin audioversiosta on jätetty unkarilainen ja historioitsija pois, niiden sijalla on viikinkien mahtava crescendo. Tästä närkästynyt tarjoilijatar mumisee "Pahuksen viikingit!" Vuoden 2014 teatteriesityksessä Monty Python Live (Mostly), yksi viikingeistä vastaa tähän "Senkin rasisti!" minkä jälkeen ryhmä alkaa laulaa kuoro-oopperaa jossa esiintyy kohta Pythonien Contractual Obligation Album -albumin laulusta "Finland".
Spam oli suosittu ruoka Yhdistyneessä kuningaskunnassa toisen maailmansodan aikana. Vaikka sitä säännösteltiinkin, sitä oli runsaasti saatavilla eikä sen jakelussa ollut katkeita, toisin kuin muilla lihatuotteilla. Koska sitä oli sodan aikaan niin paljon tarjolla, britit kyllästyivät siihen.
Ruokalista

Munia ja pekonia
Munia, makkaraa ja pekonia
Munia ja Spamia
Munia, pekonia ja Spamia
Munia, pekonia, makkaraa ja Spamia
Spamia, pekonia, makkaraa ja Spamia
Spamia, munaa, Spamia, Spamia, pekonia ja Spamia
Spamia, Spamia, Spamia, munaa ja Spamia
Spamia, makkaraa, Spamia, Spamia, Spamia, pekonia, Spamia, tomaattia ja Spamia (LP-levy)
Spamia, Spamia, Spamia, Spamia, Spamia, Spamia, paistettuja papuja, Spamia, Spamia, Spamia ja Spamia
Hummeria Thermidor jättikatkarapujen kera Mornay-kastikkeessa, koristeltuna tryffeli-pateella, brandyllä ja paistetulla munalla, ja Spamia (televisiolähetys)
Hummeria Thermidor jättikatkarapujen kera Mornay-kastikkeessa, tarjoiltuna Provencen tapaan salottisipulien ja munakoisojen kera, koristeltuna tryffeli-pateella, brandyllä ja paistetulla munalla, ja Spamia (LP-levy)
Vaikutus

Vuosia myöhemmin, mainostajien tapaa tukkia Usenet-uutisryhmät ja käyttäjien sähköposti roskapostilla alettiin kutsua nimellä spamming (suomeksi spämmäys). Termi johtuu Internetin varhaisten käyttäjien tavasta tukkia keskustelupalstat sanalla spam viitaten Spamin suureen määrään sketsissä. Tätä ilmiötä on käsitelty roskapostittajia vastaan nostetuissa lakisyytteissä. Siihen on viitattu myös Electronic Frontier Foundationin amicus curiae -kirjeessä Yhdysvaltain korkeimmalle oikeudelle vuonna 2014. Termiä on myös käytetty viittaamaan joukkomarkkinointiin puhelimitse tai tekstiviestitse, ja myös videopelikulttuurissa tarkoittamaan suurta määrää jotakin, esimerkiksi rocket-spamming tai grenade-spamming.
Monty Pythonin mukaan nimetyssä Python-ohjelmointikielessä käytetään metasyntaktisina muuttujina nimiä spam, ham ja eggs perinteisten nimien foo, bar ja baz sijaan.
Japanilaisen anime-sarjan Girls und Panzer jakso Survival War! viittasi Spam-sketsiin, mutta sana "spam" sensuroitiin pois jotta vältyttäisiin oikeudenkäynniltä Pythonien kanssa. Tämä sensurointi peruttiin englanninkielisessä dubbauksessa.
Hormelin vastaus

Spam-säilykkeen valmistaja Hormel Foods Corporation ei ollut koskaan pitänyt sanan spam käytöstä tarkoittamaan roskapostia, mutta he olivat tyytyväisiä Monty Pythonin sketsiin. Yhtiö valmisti säilykkeestään erikoisversion Monty Pythonin hullu maailma -elokuvaan perustuvan Eric Idlen musikaalin Spamalot Broadway-esitystä varten. Esitys sisältyy yhtiön Spam-museoon Austinissa Yhdysvalloissa, ja mainitaan myös säilyketölkkien mainoksissa tuotteen 70-vuotisjuhlan kunniaksi vuonna 2007 - vaikkakin niissä mainitaan virheellisesti sketsin olevan esitetty vuonna 1971 eikä 1970.
Vuonna 2007 yhtiö päätti että tämä julkisuus on osa heidän imagoaan, ja sponsoroi peliä jossa heidän tuotteensa on vahvasti kytköksissä Monty Pythoniin, esimerkiksi tuotteessa "Stinky French Garlic" joka mainostaa Spamalot-musikaalia. Yhtiö kehitti 75-vuotisjuhlilleen vuonna 2012 ritarihahmon Sir Can-A-Lot, joka esiintyy tuotteen pakkauksessa lauseen "Glorious SPAM®!" yhteydessä.
Aiheesta muualla

Brad Templeton (27. huhtikuuta 2005): "Origin of the term "spam" to mean net abuse". Viitattu 21. tammikuuta 2007.
Spam-sketsi esityksessä Monty Python Live (Mostly) vuonna 2014
Ruokalista esityksessä Monty Python Live (Mostly) vuonna 2014
Sketsi löytyy myös Spam-museosta Austinista. Kuvassa Flying Pig -pubi Englannin osiossa.
Raimund Kull

Raimund Kull (1892–1942) oli virolainen säveltäjä. Hän oli Estonia-teatterin musiikinjohtaja 1912–1927, Tallinnan konservatorion professori vuodesta 1937 ja Viron yleisradion musiikkipäällikkö 1934–1939. Hän vieraili Suomessa orkesterinjohtajanamilloin?. Hänen tuotantoonsa kuuluu lauluja ja orkesteriteoksia. Hän oli vuodesta 1916 naimisissa näyttelijä Liina Reimanin kanssa.
Aiheesta muualla

Raimund Kull Viron elämäkertatietokannassa (Arkistoitu – Internet Archive)
Lepo Sumera

Lepo Sumera (8. toukokuuta 1950 Tallinna – 2. kesäkuuta 2000 Tallinna) oli virolainen klassisen musiikin säveltäjä. Häntä on pidetty maansa tärkeimpänä sinfonikkona Eduard Tubinin jälkeen.
Sumera sai sävellysopetusta aluksi Veljo Tormikselta ja Heino Elleriltä. Ellerin kuoltua vuonna 1970 Sumeraa opetti Heino Jürisalu. Sumera työskenteli äänitarkkailijana Viron radiossa 1971–1980 ja täydensi sävellysopintojaan Moskovassa 1979–1982.
Sumera toimi Viron kulttuuriministerinä vuosina 1989–1992. Hän opetti Viron musiikkiakatemiassa vuodesta 1978, professorina vuodesta 1993, ja piti useita mestarikursseja eri maissa ja oppilaitoksissa.
Sumera sävelsi muun muassa kuusi sinfoniaa, sellokonserton, pianokonserton, useita orkesteriteoksia (muun muassa Heino Ellerin muistoksi orkesteriteoksen In memoriam), elokuvamusiikkia, elektronisia ja multimediateoksia ja kamarimusiikkia.
Sumeran tuotantoa on Viron lisäksi esitetty melkein kaikissa Euroopan maissa, Yhdysvalloissa, Kanadassa, Australiassa ja Kuubassa. Levytyksiä, muun muassa kaikki sinfoniat, ovat julkaisseet BIS, Antes ja Melodija.
Lepo Sumeran puoliso oli pianisti Kersti Einasto vuodesta 1972. Heille syntyi kolme lasta.
Säveltäjä menehtyi sydänvikaan vuonna 2000, Tšaikovskin lailla pian 6. sinfoniansa kantaesityksen jälkeen.
Aiheesta muualla

Sumera-seura (Arkistoitu – Internet Archive) – tarkat tiedot teoksista ja niitten esityksistä, elämäkerta ym
Tõnis Mägi

| Tõnis Mägi |
| --- | --- |
 Tõnis Mägi vuonna 2008.
Henkilötiedot
Syntynyt: 18. marraskuuta 1948 (ikä 75)
Ammatti:  muusikko, näyttelijä
Muusikko
Tyylilajit:  rock,
Soittimet:  laulaja, kitaristi
Yhtyeet:  Ultima Thule
  [ Muokkaa Wikidatassa ] [ ohje ]  
Tõnis Mägi (s. 18. marraskuuta 1948) on virolainen laulaja, kitaristi, säveltäjä ja näyttelijä.
Musikaalisesta perheestä lähtöisin oleva Mägi opetteli soittamaan kitaraa jo pienenä poikana. Vuonna 1965 hän aloitti kitaristina Junioorid-yhtyeessä ja vuodesta 1966 lähtien Rütmikud-yhtyeessä. Suoritettuaan armeijan Neuvostoliitossa Mägi ryhtyi Baltika-nimisen yhtyeen laulajaksi. Myöhemmin urallaan hän on laulanut yhtyeissä Kärjed, Laine, Muusik Seif, 777 ja Ultima Thule. Suomessa Tõnis Mägi on tunnettu erityisesti kappaleestaan "Aeg on lahkuda".lähde?
Mägi oli Viron neuvostomiehityksen aikana suosittu kaikkialla Neuvostoliitossa 1970- ja -80 –luvulla. Hän lauloi muun muassa Moskovan olympialaisten tunnuksen, "Olimpiadan". Hänen tunnetuin sanoituksensa ja sävellyksensä on "Koit", joka esitettiin ensimmäistä kertaa vuonna 1988. Kappale on valittu Virossa useaan otteeseen parhaaksi kotimaiseksi kappaleeksi. Kotimaassaan häntä pidetään merkittävänä Laulavan vallankumouksen sankarina, joka on puhunut ja toiminut muusikkona isänmaan, luonnon ja virolaisen kulttuurin puolesta.
Näyttelijänä Mägi on esiintynyt pääosassa tallinnalaisen NO99-teatterin näytelmässä Kuningas Ubu. Hän on esiintynyt muun muassa elokuvissa Tühirand (2006), Lurjus (1999) ja Kormoranid ehk Nahkpükse ei pesta (2011).
Mägi on saanut erilaisia tunnustuksia työstään kuten Viron Valkoisen tähden IV luokan ansiomitalin ja Valtionvaakunan III luokan ansiomitalin. Näiden lisäksi hän on saanut Viron "Panos elämäntyöstä" -musiikkipalkinnon.
Hannaleena Hauru

| Hannaleena Hauru> Henkilötiedot |
| --- | --- |
Syntynyt: 10. huhtikuuta 1983 (ikä 41) Hyvinkää, Suomi
Ammatti:  elokuvakäsikirjoittaja, elokuvaohjaaja ja tuottaja
Aiheesta muualla
www.hannaleenahauru.com
IMDb 
Elonet
Hannaleena Hauru (s. 10. huhtikuuta 1983 Hyvinkää, Suomi) on suomalainen elokuvakäsikirjoittaja, elokuvaohjaaja ja tuottaja.
Hannaleena Hauru on valmistunut medianomiksi Tampereen ammattikorkeakoulun Taiteen ja viestinnän osastolta, 2007 ja taiteen maisteriksi Aalto-yliopiston Taideteollisen korkeakoulun elokuvataiteen laitokselta 2011. Hän opiskelee dramaturgian tutkimusta puoliksi saksalaisessa Goethe Universitätissa ja puoliksi Suomessa Taideyliopistossa.
Hauru on ohjannut lyhytelokuvat Jos kaadun (2007), Älä kuiskaa ystävän suuhun (2010), Säälistäjät (2014) ja Metatitanic (2018) sekä kolme pitkää elokuvaa: Lauri Mäntyvaaran tuuheet ripset (2017), Fucking with Nobody (2020) ja Parvet (2024). Parvet keräsi ensi-iltaviikonloppunaan 13 teatterissa vain 88 katsojaa.
Lyhytelokuva Jos kaadun on palkittu muun muassa Uppsalan lyhytelokuvajuhlien Grand Prix'llä 2008 ja Oberhausenin elokuvajuhlien Cinema Juryn palkinnolla 2008.
Fucking with Nobody sai kuusi Jussi-ehdokkuutta mukaan lukien parhaan elokuvan, parhaan ohjauksen ja parhaan käsikirjoituksen Jussi-ehdokkuuden. Lasse Poser palkittiin elokuvasta parhaan sivuosan Jussilla.
Hauru on International Random Film Festivalin ja Helsingin elokuva-akatemian perustajajäsen. Hauru on toiminut myös opettajana Tampereen ammattikorkeakoulussa.
Aiheesta muualla

Kesänen, Riina: Hannaleena Hauru ja Lauri Mäntyvaaran tuuheet ripset – Kissanpentuja ja köpöestetiikkaa Film-O-Holic.com.  28.7.2017. Viitattu 20.4.2019.
Jääskeläinen, Kai: Hannaleena Hauru haluaa enemmän näkyvyyttä käsikirjoittajille Rakkautta & Anarkiaa.  20.9.2017. Viitattu 25.5.2019.[vanhentunut linkki]
Hauru, Hannaleena: 444 Hannaleena Hauru – Kauneutta, muistoja ja haaveita eli yhteisiä kuvia MoA’12 – Aalto University. Viitattu 25.5.2019.
Haurun haastattelu Hufvudstadsbladetissa 2011